《梦登滕王阁作》
宋代·洪朋

朱帘翠幕无处所，抖擞凝尘户牖开。万里烟云浑在眼，九秋风露独登台。

西江波浪连天去，北斗星辰抱栋回。独佩一瓢供胜事，恨无陶谢与俱来。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。